Bosno moja, divna, mila
Bosno moja, divna, mila tradicionalna je bosanskohercegovačka sevdalinka. Ovu antologijsku pjesmu otpjevali su mnogi vodeći izvođači ove vrste muzike u Bosni i Hercegovini: Himzo Polovina, Zehra Deović, Safet Isović, Hanka Paldum i drugi. I ljubitelji sevdalinke izvan Bosne i Hercegovine okušali su se u pjevanju ove kvalitetne pjesme, a najbolji primjer je zajednička pjevačka izvedba Nade Mamule uz instrumentalnu pratnju orkestra Radojke Živković. U tekstu "Bosno moja, divna, mila" govori se o prirodnim ljepotama Bosne i Hercegovine, njenim planinama, rijekama, gorama, izvorima vode, ljepoti življenja u "šeheru sevdaha", Sarajevu i lijepim djevojkama u Banjoj Luci. Komponirana je u ritmu narodnog kola, a poseban naglasak je na pjevanju, što je jedna od najprepoznatljivijih osobina sevdalinke. Istovremeno, pjevač i instrumentalisti imaju priliku da pokažu svoje izvođačke kvalitete. "Bosno moja, divna, mila" jedna je od mnogobrojnih sevdalinki koja se može svrstati u prepoznatljivo kulturno blago Bosne i Hercegovine.